Odense Adresse-Contoirs Efterretninger, 1839-09-10
Politisk Oversigt. Orienten. De nyeste Efterretninger tale ikke om nogen Udsigt til en nærforestaaende Fred mellem Sultanen og den ægyptiske Pascha, tvertimod siger Smyrna journalen reentud, at Vicekongen ikke vil agte paa de 5 Stormagters Forestillinger. - Om Ruslands egentlige Hensigter vides aldeles Jntet og Gaarsposten bekræfter ingenlunde "Commerces-Udsagn om de 60,000 Russers Overgang over Donauen. Paafaldende er de russiske Blades totale Taushed saavel om de store Manøvrer ved Borodino, som om Flaadens Bevægelser i det sorte Hav kun saameget veed Man, at en østerrigsk Erkehertug til tigemed Prinds Albrecht af Preussen ere afreiste til Borødino, og at den russiske Gesandt i Wien, Hr. v. Tatitschew, som i kort Tid havde været fraværende i Petersborg, pludselig er vendt tilbage til sin Gesandtskabspost. Spanien. Følgende sammentrængte Fremstillinoplyser nærmere de sidste Ugers Begivenheder paa Krigsskuepladsen: Jnsurgenterne i de spanske Nordprovindse ere nu deelte i to Fractioner: Ultracarlisterne og Marotisterne. Mellem Maroto og Espartero var der, som tidligere meldt, indledet Underhandlinger under fransk og engelsk Mægling: de carlistiske Officerer skulde beholde deres Rang, Provindserne deres Friheder og Don Carlos skulde med en Pension afgaae til Rom. Disse Underhandlinger vare alt saa vidt fremskredne, at Man hver Dag ventede at see Prætendenten flygte over paa franske Grund, da hele Planen uventet kantrede. Det apostoliske (o: ultracarlistiske) Parti satte Himmel og Jord i Bevægelse for at forhindre denne Fredslutning og for at skildre Maroto som en Forræder, 2 navarresiske Batailloner, Vera erklærede sig først for Don Carlos, Man indlod sig i Underhandlinger med dem, istedetfor at qvæle Opstanden i Fødselen, og Maroto nødsagedes til at lade Prætendenten gaae, for ikke at faae Udseende af at han holdt sin Monark fangen, medens de Generaler, der holdt med Maroto, fandt kun deres Soldater lidet tilbøielige til at skyde paa Jnsurgenterne i Vera. Under disse Omstændigheder, forlangte Don Carlos's Agenter en Conferents af alle Generaler, øiensynligt i det Haab, at dette vilde føre til et aabenbart Brud, og virkelig udviklede Maroto her alle sine Planer til et Forliig, men da Ultracarlisterne heraf erfoer, at Don Carlos ikke meere skulde være Konge, men forvises fra Spanien, saa protesterede de herimod og raabte paa Forræderi. Efter denne stormende Conferents var det, at Maroto med 4 Batailloner gik til Zumaraga, to smaae Mile fra Bergara (denne sidste By holdes, vel at mærke, besat af Esparteros Tropper. Dette Brud mellem Maroto og Don Carlos kan have de vigtigste Følger, ogsaa synes den Førstnævnte ikke meere at have Overkommanden, hvorimod Villareal og Morene kommandere i Don Carlos's Navn, Borgerkrigen synes saaledes, formedelst en indbyrdes Krig mellem Jnsurgenterne, at nærme sig sin Ende. Paa den anden Side har den constitutionelle Armee i de sidste 3 Maaneder gjort meget store Fremskridt paa det carlistiske Gebeet; næsten uden Kamp have Carlisterne opgivet de befæstede Linier ved Amurrio, el Nodio, Arquiola, Staden Durango og næsten hele Baskerlandet. Espartero benytter disse Omstændigheder paa en snild Maade: han opererer methodisk og langsomt, men hans Methode er sikker og ufeilbarlig: Skridt for Skridt besætter han Terrainet og lader de indvortes Stridigheder blandt Carlisterne udvikle sig af sig selv.